Die boek Rut is baie meer as 'n liefdesverhaal. Deur al die hartseer en vreugde wys dit ons na ons Verlosser, Jesus Christus. Ons sien hoe God agter die skerms beskik oor 'n gesin se lewe, om uiteindelik Sy plan te volbring – ons noem dit Sy voorsienigheid. Vir die res van Advent, tot en met Kerssondag gaan ons die voorsienigheid van God saam oordink uit die boek Rut.
Ons lees van bittere hartseer in die eerste hoofstuk. Van 'n vrou wat alles verloor het – haar besittings, gesin en beskerming. Waar was die Here in dit alles? Hoekom laat Hy dit gebeur? Noami twyvel nie vir een oomblik dat dit God is wat ook oor die sleg in haar lewe beskik nie, sy bely dat God haar kwaad aangedoen het en bitter teenoor haar gehandel het.
Naomi kon dit nie sien nie, maar ons kan dit vanoggend hoor, dat haar harsteer en bitterheid haar sou lei tot 'n gars-oes in Bethlehem en die geboorte van 'n kindjie waaruit Christus sou afstam. God het dit so beskik, dit alles was deel van Sy voorsienigheid.